burgasdotpro/wikipedia huggingface dataset:
Hundertwasserhaus

Hundertwasserhaus (od roku 2010 oficiálne "Hundertwasser-Krawinahaus") vo Viedni je jedným z najznámejších diel architekta, maliara a sochára Friedensreicha Hundertwassera. Spolu s ním sa na návrhoch podieľal architekt Josef Krawina a Peter Pelikan. Pôvodnou funkciou domu bolo ubytovanie sociálne slabších ľudí, nakoniec je skôr turistickou atrakciou. Viedeň sa ňou môže pýšiť od roku 1985, kedy bola dokončená.
Popis stavby.
Vzhľad Hundertwasserovho domu je odrazom jeho celoživotných tvrdení a myšlienok. Neobsahuje teda rovné, alebo dokonca nejakým spôsobom pravidelné línie. Fasáda obsahuje množstvo pestrých farieb a dom je ako zvonku tak vnútri porastený zeleňou.
Guanacaste (UNESCO)

Área de conservación de Guanacaste (v slovenčine voľne "Chránená oblasť Guanacaste") je súhrnné pomenovanie pre niekoľko chránených území na severovýchode Kostariky ležiacich v provinciách Guanacaste a Alajuela. 
Jedná sa o zoskupenie niekoľkých rôznych územia, v ktorých panujú rôzne prírodné podmienky. Ako celok je Guanacaste jednou z najmenej ľudskou činnosťou dotknutých oblastí v Kostarike a aj preto je od roku 1999 zapísaná na zoznam svetového dedičstva UNESCO. Ochrana sa vzťahuje tak na pevninu, tak aj okolité more. Sú tu zastúpené ekosystémy pobrežných močiarov s mangrovníkovými porastami, savany, suchý tropický les, tropický dažďový les aj tropická vegetácia rastúca v horských podmienkach. Celková rozloha územia je 147 000ha, z toho je 104 000ha pevniny a 43 000ha vodných plôch. 
Kostarické národné parky zahrnuté do Área de conservación de Guanacaste:
Daippos

Daippos ("Daippos") môže byť:
Luftwaffe

Luftwaffe (doslova: "Vzdušná zbraň") môže byť:
Kamenné gule v Kostarike

Kamenné gule v Kostarike je súhrnný názov viac ako 500 gulí nachádzajúcich sa predovšetkým na juhu Kostariky (provincia Guanacaste) v aluviálnom údolí Diquís a na ostrove Isla del Caño. Ich jedinečnosť v celosvetovom meradle spočíva v ich počte, veľkosti i dokonalom tvare. 
Význam a spôsob vzniku gulí zostavá do súčasnosti nezodpovedanou otázkou. Vrstva sedimentu, v ktorom boli gule nájdené, ich ochránila pred poškodením, krádežou či rabovaním, ktoré postihli väčšinu kostarických archeologických nálezísk. Mnoho z gulí sa nachádza v súkromných zbierkach a múzeách po celom svete. Rozmery jednotlivých gulí sa pohybujú od 10 cm až k 2,57 m a váhou až 16 ton. Väčšina je tvorená z granodioritu, gabra a niektoré z vápenca. Gule boli objavené v 30. rokoch 20. storočia, kedy firma United Fruit Company zakladala plantáže banánovníka na juhu Kostariky.
V roku 2014 boli lokality s náleziskami kamenných gúľ zapísané na zoznam svetového dedičstva UNESCO. Jedná sa o štyri náleziská o súhrnnej rozlohe 25 ha. Archeologické náleziská sú považované za unikátne príklady sociálneho, ekonomického a politického systému ľudskej spoločnosti, ktorá tu žila v období cca 500 až 1 500 nášho letopočtu (tzv. Predkolumbovské obdobie). Pozostávajú z umelo vytvorených násypov, spevnených plôch, pohrebísk a predovšetkým vyššie zmienených kamenných gúľ.
Kokosový ostrov

Kokosový ostrov () je ostrov v Pacifiku, ktorý sa nachádza približne od kostarického pobrežia. Administratívne je súčasťou provincie Puntarenas. Prvý Európan, ktorý objavil ostrov, bol v roku 1526 Juan Cabezas. Jediné ľudské osídlenie ostrova je stanica Guardaparques Wafer, ktorý sa nachádza na severe ostrova v zátoke Bahía Wafer.
Celý ostrov spolu s okolitým morom je súčasťou "Národného parku Kokosový ostrov".
Národný park Kokosový ostrov.
Národný park tu bol zriadený kvôli unikátnej faune a flóre ako na samotnom ostrove, tak v okolitých vodách. Park má rozlohu , z toho ostrov zaberá „iba“ .
Kokosový ostrov je jediný ostrov vo východnom Pacifiku, ktorý je porastený tropickým dažďovým lesom, navyše v najvyšších častiach ostrova rastie aj hmlistý les. Vznikol vulkanickou činnosťou, leží na Kokosovej tektonickej platni. Pre svoju geografickú odľahlosť od amerického kontinentu sa na ostrove vyvinulo mnoho endemitov (70 endemických druhov rastlín, 64 druhov hmyzu). Oceán okolo ostrova je domovom mnohých rýb, veľrýb a koralov.
V roku 1997 bol národný park zapísaný na zoznam svetového dedičstva UNESCO.
Meteorologický brífing

Meteorologický brífing (iné názvy: ústny výklad meteorologických podmienok, meteorologický ústny výklad, staršie meteorologický briefing; z ) je konzultácia posádky lietadla alebo člena posádky spravidla na pracovisku leteckej meteorologickej služby o aktuálnych, očakávaných i s nízkou pravdepodobnosťou očakávaných meteorologických podmienkach v priestore zamýšľaného letu. Účelom je podať kapitánovi lietadla všetky potrebné meteorologické informácie pred vzletom, napr. na nakalibrovanie altimetra (podľa aktuálneho atmosférického tlaku na úrovni hladiny mora) atď.
Norimberský kódex

Norimberský kódex je súbor zásad medicínskej etiky pre experimenty na ľuďoch, ktorý vznikol ako dôsledok súdu s vojnovými zločincami na norimberskom súde po skončení druhej svetovej vojny.
Gentile Bellini

Gentile Bellini (* 1429, Benátky, Taliansko† 23. február 1507, tamže) bol taliansky renesančný maliar.
Životopis.
Narodil sa v slávnej benátskej maliarskej rodine – presláveným maliarom bol jeho otec Jacopo Bellini aj jeho mladší brat Giovanni Bellini. Maľovať sa teda Gentile naučil v dielni svojho otca.
Už ako mladý sa stal vyhľadávaným portrétistom. Maľoval portréty mnohých benátskych dóžov a roku 1474 bol nakoniec menovaný oficiálnym dvorným portrétistom. Roku 1479 bol vyslaný benátskym štátom do Konštantínopolu ako maliar na dvor tureckého sultána Mehmeda II. Vytvoril tu rad portrétov (portrét samotného sultána je dnes v londýnskej Národnej galérii) a celá misia mala aj diplomatický význam, mala posilniť dobré vzťahy medzi Benátkami a Tureckou ríšou. Do Talianska sa Bellini vrátil bohatý a s tureckým titulom "bey", teda knieža. Pobyt v Turecku ovplyvnil aj jeho maliarsky štýl, nasal do seba turecké vplyvy a tradície maľby.
Väčšinu svojich diel vytvoril priamo pre benátsky Dóžov palác, ktorý však v roku 1579 vyhorel a do dnešných dní sa tak zachoval len zlomok Belliniho diela.
Mikión z Boiótie

Mikión ("Mikión") bol v roku 196 pred Kr. víťaz olympijských hier v behu na jedno stadion.
Mikión z Boiótie zvíťazil na 146. hrách v Olympii v behu na jedno stadion. Na olympijských hrách sa beh na jedno stadion (192,27 metra) zaviedol už na prvých hrách, t. j. v roku 776 pred Kr. a zostal jedinou disciplínou do roku 720 pred Kr., keď do programu hier zaradili aj beh na dve stadiá. Beh na jedno stadion sa ale aj po zavedení ďalších súťažných disciplín vždy považoval za hlavné preteky. Menom jeho víťaza sa označovala celá olympiáda.
Livada

Livada môže byť:
Livada (mesto)

Livada (, , pôvodne "Șarchiuz") je mesto v Satumarskej župe v Rumunsku. Štatút mesta sídlo získalo 21. júla 2006.
Sad (poľnohospodárstvo)

Sad je vo svojom pôvodnom význame špecializovaná výsadba drevín (niekedy záhrada), ktorá je primárne prispôsobená na pestovanie ovocných stromov a kríkov. Môže byť zameraná na produkciu ovocia. Sady môžu mať svoju okrasnú, estetickú a rekreačnú funkciu a môžu byť takejto formy upravené aj okrasné parky. Takúto úpravu ovocných sadov ako ozdobných „ovocných záhrad“ presadzovala napríklad Gertrude Jekyllová na začiatku 20. storočia.
Záhradník, ktorý sa stará o ovocný sad je podľa odbornosti ovocinár, avšak môže byť nazývaný aj sadár. Sadár môže byť často nazývaný aj drobný pestovateľ ovocia. V súčasnom modernom ovocinárstve sa termín sadárstvo nepoužíva. Odbor ľudskej činnosti zaoberajúci sa starostlivosťou o sady sa potom nazýva ovocinárstvo.
Sady majú v krajine (v extraviláne aj v intraviláne) vplyv na ekológiu a tiež významnú krajinotvornú funkciu, ktorá môže byť veľmi rôzna (negatívna aj pozitívna), podľa spôsobu údržby.
Alexandrinské divadlo

Alexandrinské divadlo () alebo aj Leningradské štátne akademické divadlo drámy A. S. Puškina () je divadlo v Petrohrade. Je to najstaršie ruské divadlo, jeho počiatky resp. založenie sa datuje od roku 1756. Bolo pomenované na počesť Alexandry Fjodorovnej, manželky ruského cára Mikuláša I.
Budova divadla bola postavená až v rokoch 1828-1832 v empirickom slohu pre cársky herecký súbor z Petrohradu (vznik roku 1856). Jej autorom bol architekt Carlo Rossi. Divadlo bolo otvorené 31. augusta (12. september) 1832. Dnes stavba spadá pod UNESCO a v rokoch 2005-2006 prešla kompletnou rekonštrukciou. Znovuotvorenie sa konalo 30. augusta 2006 pri príležitosti osláv 250. výročia divadla.
Na divadelných doskách sa hrávajú činoherné, operné a baletné vystúpenia. V osemdesiatych rokoch 19. storočia sa hrali výlučne len drámy, tragédie.
Externé odkazy.
Oficiálne stránky divadla
Bata

Bata môže byť:
Peregu Mare

Peregu Mare (, , ) je obec v župe Arad v Transylvánii v Rumunsku. Skladá sa z dvoch dedín: Peregu Mare (sídlo obce) a Peregu Mic ().
Demografia.
Demografia obce je veľmi pestrá, okrem Rumunov a Maďarov, ktorých výskyt tu na pohraničí možno očakávať tu žije významná slovenská menšina (po Nadlaku druhá najväčšia v Aradskej župe), no popri nej aj Nemci, Ukrajinci a Česi. Slováci sem prišli zo Šariša v roku 1853.
Majstrovstvá Európy v americkom futbale žien 2015

Majstrovstvá Európy v americkom futbale žien 2019 boli 1. majstrovstvá Európy v americkom futbale žien, ktoré organizuje IFAF Europe. Konali sa od 2.8. augusta 2015 v Granade, v Španielsku, za účasti 6 tímov. Dejiskom zápasov bol štadión Estadio Maracena s umelou trávou a s kapacitou 2 500 divákov. Titul získalo , ktoré vo finálovom zápase zvíťazilo nad .
Livada (obec v Rumunsku)

Livada (, ) je obec v župe Arad v Rumunsku. Skladá sa z dvoch dedín: Livada (sídlo obce) a Sânleani. Slovo „Livadă“ znamená po rumunsky „sad“. Toto slovo nájdeme aj v nemeckom a maďarskom pomenovaní obce.
Șiria

Șiria, (známa skôr pod maďarským názvom "Világos", , ľudovo "Cetatea luminată"doslova „hrad svetla“) je obec v župe Arad v Rumunsku. Skladá sa z troch dedín: Galșa, Mâsca a Șiria (sídlo obce). Obec je známa "bitkou pri Világoši", ktorá sa neďaleko odohrala, a ktorá znamenala konečnú porážku maďarskej revolúcie. V obci sa nachádza ruina stredovekého hradu.
Samaipata

Pevnosť Samaipata (() je archeologická lokalita v centrálnej Bolívii. 
Nachádza sa v departemente Santa Cruz v nadmorskej výške takmer 2000 m. n. m. Je považovaná za jednu z najvýznamnejších skalných stavieb na svete a od roku 1998 je zapísaná na zozname svetového dedičstva UNESCO.
V skutočnosti sa nejedná o pevnosť, ale o ceremoniálne a náboženské centrum, pravdepodobne však slúžilo aj k astronomickému skúmaniu nočnej oblohy. Lokalite sa začalo hovoriť "pevnosť" vzhľadom na jej lokalizáciu na vrchole hory. O staviteľoch tohto komplexu budov sa nevie veľa, väčšina moderných štúdií priraďuje autorstvo indiánskym kmeňom pôvodom z Amazonskej nížiny. Neskôr bola Samaipata pričlenená do Inkskej ríše (v momente jej najväčšej územnej expanzie tesne pred španielskou conquistou).
Samaipata pozostáva z dvoch častí:
The Hunting Party (album)

The Hunting Party je v poradí šiesty štúdiový album americkej rockovej skupiny Linkin Park. Album, produkovali členovia skupiny Mike Shinoda a Brad Delson. Bol vydaný spoločnosťou Warner Bros. Records 13. júna 2014. Je to prvý album od albumu Meteora, ktorý nebol produkovaný Rickom Rubinom, ktorý produkoval predchádzajúce tri albumy tejto skupiny. "The Hunting Party" neobsahuje toľko prvkov elektronického rocku ako predchádzajúce dva albumy.
Vodné pólo na Letných olympijských hrách 1996

Vodné pólo na Letných olympijských hrách 1996 bol vodnopólový turnaj v rámci multišportového podujatia Letných olympijských hier 1996. Konal sa v Atlante, v Spojených štátoch v dňoch od 20.28. júla 1996, za účasti 12 mužských tímov. Vodnopólový turnaj sa na hrách organizuje od roku 1900 a toto bolo jeho 22. vydanie. Nováčikmi olympijského turnaja boli štyri družstvá: FR Juhoslávia, Chorvátsko, Rusko a Ukrajina. Zápasy sa hrali v Georgia Tech Aquatic Center, v ktorom sa okrem vodného póla odohrali súťaže aj v ďalších 3 plaveckých športoch.
Družstvo získalo olympijský titul po finálovom víťazstve nad . Pre obe družstvá to boli najväčšie úspechy.
Simon Pegg

Simon Pegg, vlastným menom Simon John Beckingham (* 14. február 1970, Gloucestershire, Anglicko) je britský herec-komik a scenárista.
Život.
Pochádza z rodiny jazzového hudobníka Johna Heryho Beckinghama, matka Rosemary bola štátna zamestnankyňa. Po štúdiách anglickej literatúry na Stratford Upon Avon College študoval na Univerzite v Bristole.
Medzi jeho najvýznamnejšie účinkovanie patria role vo filmoch "Súmrak mŕtvych", "Jednotka príliš rýchleho nasadenia" alebo sitcom "Spaced" z roku 1999. V roku 2009 stvárnil postavu Montgomeryho Scotta v snímke "Star Trek", ktorú si zopakoval aj v nasledujúcom filme "" (2013).
Jeho hlavné práce vznikli v spolupráci s Nickom Frostom, Jessicou Hynesovou, Dylanom Moranom a Edgarom Wrightom.
Patrí medzi najlepších priateľov herca Davida Schwimmera, s ktorým pracoval na filme "Bratstvo neohrozených" alebo na snímke "Z ničoho len nič", jeho veľkým kamarátom je aj Nick Frost.
V roku 2008 si zahral hlavnú rolu v snímke "Ako sa zbaviť priateľov a zostať úplne sám" po boku Kirsten Dunstovej.
Osobný život.
Od 23. júla 2005 je ženatý s Maureeu McCannovou, stal sa aj krstným otcom dcéry Gwyneth Paltrowovej.
Vedec roka SR

 
Vedec roka SR je slovenská súťaž s cieľom „"pravidelne oceňovať popredných slovenských vedcov a technológov z prírodovedných a technických oblastí vedy a výskumu za prínosy vedeckého bádania, úspešné práce, zavádzanie nových technológií a pripomínať verejnosti najlepšie výsledky slovenského výskumu"“.
Súťaž sa koná pravidelne každý rok od roku 1997, ocenenia za uplynulý rok sú odovzdávané v máji nasledujúceho roku. Zakladateľom súťaže bol vedecko-technický publicista a propagátor vedy Ľubomír Lenoch (* 1925 – † 2012), predseda Klubu vedeckotechnických žurnalistov Slovenského syndikátu novinárov a riaditeľ Journaliste – Studio. Tieto dva subjekty organizovali prvých 15 ročníkov súťaže, do roku 2012. Od 16. ročníka (ceny za rok 2012) až po súčasnosť (2018) ju spoločne organizujú Centrum vedecko-technických informácií SR (CVTI SR), Zväz slovenských vedeckotechnických spoločností (ZSVTS) a Slovenská akadémia vied (SAV).
V marci 2018 sa uskutočnil 21. ročník súťaže, 15. mája 2018 boli odovzdané ocenenia za rok 2017. Pätica vedeckých pracovníkov si 16. mája 2023 prevzala v priestoroch Slovenskej národnej galérie v Bratislave ocenenia Vedec roka 2022. Od vzniku súťaže doteraz nezískala ocenenie Vedec roka ani jedna žena a ani jeden muž však nezískal ocenenie v kategórii Vedkyňa roka. "Názov Vedec roka nie je rodovo korektný", napísala Renáta Zelná, ktorá upozorňuje, že zatiaľ len tri ženy získali titul Vedkyňa roka. Ako ďalšia žena získala ocenenie Osobnosť medzinárodnej spolupráce Mária Bieliková v roku 2022.
Ďalšie slovenské vedecké ocenenia sú Vedec roka STU od roku 2007 a ESET Science Award od roku 2019.
Kategórie ocenenia.
Ocenenie je podľa aktuálneho štatútu (2015) udeľované v piatich kategóriách:
Ocenení podľa ročníka a kategórie.
Pozn.: uvádzaní sú ocenení v hlavných súťažných kategóriách. Informácie o čestných uznaniach a prípadných ďalších ocenených vo vedľajších kategóriách sú dostupné v zdroji, uvádzanom ku konkrétnemu ročníku.
26. ročník (za rok 2022).
Pätica vedeckých pracovníkov si 16. mája 2023 prevzala v priestoroch Slovenskej národnej galérie v Bratislave ocenenia Vedec roka 2022.
Demi (album)

Demi je štvrtý štúdiový album americkej speváčky Demi Lovato. Bol vydaný 10. mája 2013 vydavateľstvom Hollywood Records. Album obsahuje popové prvky synthpopu a bubblegum popu. Album bol nahrávaný počas rokov 2012 a 2013, kedy bola Demi porotkyňou druhej série speváckej šou The X Factor USA.
Demi obdržala všeobecne priaznivé recenzie od hudobných kritikov, ktorí chválili jej vokálne prejavy. Album debutoval na tretej priečke rebríčku US "Billboard 200". Prvý týždeň predaja sa predalo viac ako 110 tisíc kópií, a tak sa stal Deminým najpredávanejším albumom jej kariéry. Album preukázal podobný úspech aj na medzinárodnom trhu. Dostal sa do Top 5 v krajinách vrátane Kanady, Írska, Talianska, Mexika a Španielska. V Brazílii sa dostal do top 3. V Austrálii, Rakúsku, Chorvátsku, Nemecku, Grécku, na Novom Zélande, v Nórsku, Portugalsku, Švédsku, Švajčiarsku a v Spojenom kráľovstve sa dostal do Top 40. V Brazílii bol album certifikovaný diamantom, čím sa Demi stala jedinou Disney-hviezdou, ktorá kedy mala diamantový album. Vďaka zlatu v Kolumbii, Kanade a Mexiku je album doteraz jej najlepšie medzinárodne predávaným albumom. 
Prvý singel „Heart Attack“, vyvrcholil na 10 priečke rebríčku "Billboard Hot 100". Od tej doby bol v Spojených štátoch 3-krát certifikovaný platinou, a tak sa stal doteraz jej najrýchlejšie predávaným singlom. Druhý singel „Made in the USA“ bol vydaný 16. júla 2013 a dosiahol číslo 80 v "Hot 100". Tretí singel „Neon Lights“ bol vydaný 19. novembra 2013, ktorý sa dostal do top 40 v "Hot 100" a dosiahol číslo 7 v rebríčku "Billboard Mainstream Top 40". Štvrtý singel „Really Don't Care“ bol vydaný 20. mája 2014 a dostal sa na 26. miesto "v Hot 100". Stal sa druhým najvyššie mapovaným singlom z albumu. Album "Demi" je Deminým prvým albumom, z ktorého sa celosvetovo predalo viac ako milión kópií.
Bejt ha-Tfucot

Bejt ha-Tfucot (, doslova "Dom diaspóry", tiež Múzeum diaspóry, ) je múzeum v meste Tel Aviv v Izraeli.
Geografia.
Leží na severnom okraji Tel Avivu, v areáli Telavivskej univerzity blízko štvrti Ramat Aviv..
Popis múzea.
Bolo otvorené roku 1978. Jeho zriadenie inicioval Nachum Goldmann, bývalý prezident Svetovej sionistickej organizácie. Cieľom inštitúcie je dokumentovať život Židov v diaspóre, teda v krajinách, kam boli Židia v posledných 2000 rokov rozptýlení. V roku 2005 prijal izraelský parlament (kneset) zákon, ktorý toto múzeum definuje ako ústrednú inštitúciu na tento účel ("Národné centrum židovských komunít v Izraeli a vo svete"). Riaditeľom múzea je Avino'am Armoni.
Bitka pri Világoši

Bitka pri Világoši bola záverečná bitka uhorskej revolúcie z rokov 1848 a 1849. Posledné zvyšky revolučnej uhorskej armády vedenej Arturom Görgeim kapitulovali dňa 13. augusta 1849 pri rumunskej obci Șiria (známejšej pod vtedajším maďarským názvom Világos) pred pruským generálom v ruských službách Theodorom von Rüdigerom. Ruskému zboru velil generál Ivan Fiodorovič Paskevič. Celá revolúcia bola, napriek protestom zo zahraničia, krvavo potlačená.
Vzdalo sa tu 23 tisíc vojakov, 11 generálov a 1400 dôstojníkov. Rusi získali 129 diel, 29 práporov a 31 štandárt.
Apellaios z Élidy

Apellaios ("Apellaios") bol v roku 540 pred Kr. víťaz olympijských hier v behu na jedno stadion.
Apellaios z Élidy bol v Olympii korunovaný vencom na 60. hrách za víťazstvo v behu na jedno stadion. Na olympijských hrách bol beh na jedno stadion (192,27 metra) najstaršou súťažnou disciplínou, zavedenou už na prvých hrách, t. j. v roku 776 pred Kr. a ostal jedinou do roku 720 pred Kr., keď do programu hier zaradili aj beh na dve stadiá. Beh na jedno stadion sa ale aj po zavedení ďalších súťažných disciplín vždy považoval za hlavné preteky. Menom jeho víťaza sa označovala celá olympiáda.
Vodné pólo na Letných olympijských hrách 2000

Vodné pólo na Letných olympijských hrách 2000 bol vodnopólový turnaj v rámci multišportového podujatia Letných olympijských hier 2000. Konal sa v Sydney, v Austrálii v dňoch od 16. septembra1. októbra 2000, za účasti 12 mužských a 6 ženských tímov. Vodnopólový turnaj sa na hrách organizuje od roku 1900 a toto bolo jeho 23. vydanie, pričom ženský turnaj mal na hrách premiéru. Nováčikmi olympijského turnaja boli družstvá mužov Kazachstanu a Slovenska. Zápasy sa hrali v Ryde Aquatic Leisure Centre a Sydney International Aquatic Centre, v ktorom sa okrem vodného póla odohrali súťaže aj v ďalších 3 plaveckých športoch.
Družstvo mužov získalo olympijský titul po finálovom víťazstve nad . Pre strieborné Rusko a FR Juhosláviu, ktorá skončila bronzová, to boli prvé olympijské medaily. V ženskej kategórii zvíťazila domáca , ktorá vo finále vyhrala nad .
Tento olympijský turnaj slúžil zároveň ako kvalifikácia na Majstrovstvá sveta 2001, ktoré organizovalo japonské mesto Fukuoka. Kvalifikovali sa na ne 4 najlepšie družstvá z mužskej a 5 zo ženskej kategórie.
Kvalifikácia.
Pozn: Z Afriky sa neprihlásilo žiadne družstvo, nahradilo ho Holandsko.
Pozn: Holandsko a Kanada postúpili zo SP 1999 ako najlepšie družstvá svojich kontinentov. Kazachstan postúpil z olympijskej kvalifikácie ako najlepšie družstvo svojho kontinentu, ktoré sa umiestnilo do 8. miesta.
Apellaios

Apellaios ("Apellaios") môže byť:
Plopíš

Plopíš () je obec v župe Salaš v Rumunsku. Skladá sa z troch dedín: Plopiș (sídlo obce), Făgetu () a Iaz ().
Demografia.
V samotnom Plopíši žije len malé percento Slovákov, no Gemelčička je jednou z najvýznamnejších slovenských obcí v Rumunsku. Pôvodne sa nazývala "Maďarpatok" (), pretože usadlíci sa usadzovali na pôde, ktorú vlastnil maďarský gróf Bánffy. Slováci sem prišli v roku 1811, najmä z Oravy, Kysúc a Gemera.
Kultúra.
V roku 2006 v Gemelčičke vyslankyňa ministerstva školstva SR Dagmar Králiková založila folklórny súbor Salajka. Od roku 2010 sa tu koná ambiciózny medzinárodný festival detských folklórnych súborov, ktorý má tendenciu pokračovať.
Vodné pólo na Letných olympijských hrách 2004

Vodné pólo na Letných olympijských hrách 2004 bol vodnopólový turnaj v rámci multišportového podujatia Letných olympijských hier 2004. Konal sa v Aténach, v Grécku v dňoch od 15.29. augusta 2004, za účasti 12 mužských a 8 ženských tímov. Vodnopólový turnaj sa na hrách organizuje od roku 1900 a toto bolo jeho 24. vydanie. Nováčikom olympijského turnaja bola trojica ženských družstiev: Grécko, Maďarsko a Taliansko. Zápasy sa hrali v Athens Olympic Aquatic Centre, v ktorom sa okrem vodného póla odohrali aj súťaže v plávaní a synchronizovanom plávaní.
Družstvo mužov obhájilo olympijský titul po finálovom víťazstve nad . V ženskej kategórii zvíťazilo , ktoré vo finálovom stretnutí vyhralo nad domácim .
Tento olympijský turnaj slúžil zároveň ako kvalifikácia na Majstrovstvá sveta 2005, ktoré organizoval kanadský Montreal. Kvalifikovalo sa na ne 6 najlepších družstiev z mužskej a 5 zo ženskej kategórie.
Kvalifikácia.
Pozn: Z Afriky sa neprihlásilo žiadne družstvo, nahradila ho Kanada.
The Hunting Party

The Hunting Party môže byť:
Osmanská turečtina

Osmanská turečtina (osman. tur. لسان عثمانى – "Lisân-ı Osmânî"; ) alebo osmančina (tur. "Osmanlıca") je forma turečtiny, ktorá sa používala v Osmanskej ríši a následne i v Turecku až do začiatku roka 1929, kedy vstúpila do platnosti jazyková reforma (súčasť rozsiahlych reforiem Mustafu Kemala Atatürka).
Jej vývoj sa delí na tri obdobia: staré (13. – 14./15. storočie), stredné (15./16. storočie – 17./18. storočie) a nové (18./19. storočie – 1928). Obsahuje prvky vlastnej turečtiny, perzštiny a arabčiny.
Cesta I. triedy 9 (Slovensko)

Cesta I. triedy 9 ("I/9") je cesta I. triedy vedúca v trase (Brno-) Drietoma, št. hr. - Trenčín - Prievidza - Žiar nad Hronom. Cesta vznikla rozdelením (dnes už zaniknutej) cesty I/50 na tri samostatné cesty.
Priebeh.
Trenčiansky kraj.
Okres Trenčín.
Cestná komunikácia sa začína v trenčianskom okrese na hraničnom priechode Drietoma, odkiaľ postupne pokračuje križovatkami s cestami III/1867, III/1865, III/1866, III/1864, I/61, na križovatke Chocholná sa križuje s D1, ďalej pokračuje križovatkami s III/1868, III/1878, neskôr sa križuje s II/507, pokračuje križovaniami mimo obcí s III/1885. V obci Trenčianske Mitice sa križuje s III/1860 a III/1862, v obci Svinná sa križuje s III/1821 a III/1863 a prechádza do okresu Bánovce nad Bebravou.
Okres Bánovce nad Bebravou.
V tomto okrese sa najskôr nachádza križovatka s rýchlostnou cestou R2. Cesta sa potom križuje s III/1861 a II/516 a I/9 vchádza do Bánoviec nad Bebravou. Tu sa križuje s III/1823, III/1826, III/1828, III/1827, II/592 a III/1770. Za mestom sa cesta opäť križuje s rýchlostnou cestou R2. Ďalej sa na trase nachádzajú križovatky s cestami III/1829 a III/1830.
Okresy Partizánske a Prievidza.
V nasledujúcom okrese Partizánske sa križuje iba v Hradišti s II/579 a prechádza do okresu Prievidza, kde sa križuje III/1770, III/1771, III/1772, II/574, v Novákoch s I/64, ďalej sa mimo obcí križuje s III/1791 a III/1773, v Prievidzi s I/64, mimo obcí s III/1779, III/1781, III/1782, v Ráztočne s III/1783 a cez Handlovú prechádza do banskobystrického kraja.
Banskobystrický kraj.
Okres Žiar nad Hronom.
V banskobystrickom kraji sa I/9 dostáva do okresu Žiar nad Hronom. Tu sa križuje pred vstupom do Žiaru nad Hronom s III/2482, III/2480. Neďaleko obce Lovčica-Trubín sa cesta križuje aj s rýchlostnou cestou R2.Neskôr sa cesta opäť križuje s III/2482, ďalej cesta vchádza do Žiaru nad Hronom a križuje sa s III/2483 a III/2484. V ďalšej obci, Ladomerskej Vieske, sa I/9 križuje s III/2485 a I/65, kde končí.
Cesta I. triedy 10 (Slovensko)

Cesta I. triedy 10 ("I/10") je cesta I. triedy v trase (Olomouc-) Makov, št. hr. – Bytča (– Žilina). Cesta vznikla oddelením od cesty I/18 k 1. augustu 2015 a v celej dĺžke ňou vedie európska cesta 442.
Priebeh.
Komunikácia začína na horskom priechode Bumbálka (), kde nadväzuje na českú cestu I/35 a pokračuje k obci Makov, pred ktorou križuje cestu II/487 do Velkých Karlovíc. V Makove križuje III/2019, III/2021 a II/487, následne stúpa do horského sedla Javorník () a pokračuje klesaním k obci Kolárovice. Za ňou križuje cestu III/2000, pred Bytčou III/2006 a priamo v meste cestu II/507. Mostom prekonáva rieku Váh a následne končí križovatkou s I/61.
Zdroj.
[[Kategória:Cesty I. triedy na Slovensku|10]]
[[Kategória:Doprava v okrese Bytča]]
[[Kategória:Doprava v okrese Čadca]]
Cesta I. triedy 19 (Slovensko)

Cesta I. triedy 19 ("I/19") je cesta I. triedy vedúca v trase Košice - Michalovce - Vyšné Nemecké, št. hr. UA (-Užhorod). Cesta vznikla rozdelením (dnes už zaniknutej) cesty I/50 na tri samostatné cesty.
Priebeh.
Mesto Košice.
V Košiciach cesta začína križovatkou s rýchlostným privádzačom PR3, ďalej sa križuje s II/552 a III/3410, vychádza z Košíc a prechádza do okresu Košice-okolie.
Okres Košice-okolie (východná časť).
V okrese Košice-okolie sa najskôr križuje s III/3324, III/3325 v Košických Oľšanoch, s III/3327 v obci Ďurďošík, ďalej sa križuje s III/3332 a II/576.
Okres Trebišov.
I/19 ďalej prechádza do trebišovského okresu. Najskôr sa križuje s III/3650 v Dargove, potom s III/3651, v Sečovciach s III/3654, III/3652 a III/3653 a v Hriadkach s I/79.
Okres Michalovce.
V nasledujúcom okrese Michalovce sa križuje najskôr s III/3736 a III/3737, v Trhovišti s II/554, v obci Pozdišovce s III/3738, Michalovciach s III/3739, I/18, III/3744 a II/555, mimo obce s 
III/3748 a v obci Závadka s III/3743. 
Okres Sobrance.
V okrese Sobrance sa križuje s III/3792, v Nižnej Rybnici s III/3797 a s III/3798, I/19 prechádza do Sobraniec, kde sa križuje s II/582 a III/3754, v Tibave s II/566 a III/3801, mimo obcí s III/3803 a s III/3791. I/19 končí a hraničnom priechode Vyšné Nemecké na Ukrajinu, kde pokračuje ako M08.
Kanoistika na Letných olympijských hrách 2004

Kanoistika na Letných olympijských hrách 2004 v Aténach boli preteky, ktoré sa konali v dňoch 17. – 20. augusta 2004 na kanále "Helliniko Olympic Canoe/Kayak Slalom Centre" (vodný slalom) a 23. – 28. augusta 2004 na kanále "Schinias Olympic Rowing and Canoeing Centre" (rýchlostná kanoistika). Celkom 333 pretekárov štartovalo v 16 disciplínach (12 pre mužov, 4 pre ženy).
Nea Salamina Ammochostu

Nea Salamina Ammochostu (iné názvy: Nea Salamis Famagusta FC, Nea Salamina Famagusta FC; ) je profesionálny futbalový klub založený 7. marca 1948 v meste Gazimağusa na Cypre. Po tureckej invázii na Cyprus (1974) sa dočasne presídlil do mesta Larnaka.
K najvýznamnejším úspechom klubu patrí víťazstvo v Cyperskom pohári (novogr. Κύπελλο Κύπρου) v sezóne 1989/90 a Cyperskom superpohári (Ασπίδα της ΚΟΠ) v roku 1990. Jeho najlepším umiestnením v cyperskej najvyššej, 1. lige (novogr. Πρωτάθλημα Α' Κατηγορίας), je tretie miesto (v sezónach 1955/56, 1965/66, 1992/93 a 1994/95). Počas prvých piatich rokov svojej existencie sa zúčastňoval turnajov Cyperskej amatérskej futbalovej federácie (novogr. Κυπριακή Ερασιτεχνική Ποδοσφαιρική Ομοσπονδία), kde bolo jeho najlepším umiestnením 2. miesto (v sezónach 1951/52 a 1952/53). V roku 1953 sa stal členom Cyperskej futbalovej federácie (novogr. Κυπριακή Ομοσπονδία Ποδοσφαίρου) a odvtedy sa pravidelne zúčastňuje jej súťaží – prvé dve sezóny odohral v druhej lige a od sezóny 1955/56 hrá najvyššiu ligu – okrem sezón 1979/80, 2001/02, 2003/04 a 2010/11, kedy hral v druhej lige. Celkovo v najvyššej lige absolvoval vyše 50 sezón, čím sa zaraďuje na siedme miesto v účasti klubov.
V celoeurópskej súťaži sa klub prvýkrát predstavil v 31. ročníku Pohára víťazov pohárov (1990/91), kedy bol v prvom kole porazený škótskym klubom Aberdeen FC. V rokoch 1995, 1997 a 2000 sa zúčastnil Pohára Intertoto UEFA. Futbalový klub je súčasťou športového klubu Nea Salamis Famagusta založeného v roku 1948, ktorý tvorí aj volejbalový klub Nea Salamis Famagusta VC. Pomenovaný bol podľa starovekého cyperského mesta Salamis, ktoré sa nachádzalo blízko Gazimağusy, pričom "Nea" (Νέα) v gréčtine znamená „nový“.
Kukučka (seriál)

Kukučka je slovenský seriál, ktorý bol vysielaný na TV Markíza od 7. septembra 2015 do 28. novembra 2015. Vysielaný bol od pondelka do piatka o 17:50. Od 19. októbra 2015 bol pre nízku sledovanosť presunutý na TV Doma a následne skončil po prvej sérii.
Dej.
Po smrti mamy prichádza mladý a úspešný lekár Juraj Baumann na Slovensko odhaliť tajomstvo, ktoré mu naznačovala len pár minút pred smrťou. Avšak to, čo malo byť pôvodne len niekoľkodňovou cestou, sa zmení vo chvíli, keď prvýkrát uvidí Táňu. Tá spolu s rodičmi, strýkom a mladšou sestrou pracuje v malebnej dedine v rodinnom penzióne Jablonka.
Marión z Alexandrie

Marión ("Marión") bol dvojnásobný olympijský víťaz v 1. stor. pred Kr.
Staroveký autor Pausanias zaznamenal, že v olympijskej "Altide" videl sochu Marióna z Alexandrie, ktorý bol v Olympii korunovaný za víťazstvá v zápasení a pankratiu. Podľa Iulia Africana, Marión, syn Marióna z Alexandrie, dosiahol tieto víťazstvá na 182. olympijských hrách, t. j. v roku 52 pred Kr.
Zápasenie zaradili do programu olympijských hier v roku 708 pred Kr. a pankration v roku 648 pred Kr. V starovekom Grécku bolo zápasenie čistým bojom postojačky, pri ktorom išlo o to, zhodiť súpera z pevného postoja tri razy na zem. Pankration bol kombináciou boxu a zápasenia. V Olympii ho zaviedli ako poslednú atletickú disciplínu.
Majstrovstvá sveta v tchoukballe 2015

Majstrovstvá sveta v tchoukballe 2015 boli v poradí 8. majstrovstvá sveta v tchoukballe mužov a žien, ktoré organizuje Medzinárodná tchoukballová federácia (FITB). Konali sa od 6. do 9. augusta 2015 v Kao-siungu, na Taiwane, za účasti 15 mužských a 5 ženských tímov. Nováčikmi turnaja bolo 7 mužských družstiev: Bangladéš, Indonézia, Kórejská republika, Macao, Malajzia, Pakistan a Thajsko, a ženské družstvo Macaa. Zápasy sa odohrali v 2 arénach: "National Kaohsiung Normal University" a "Kaohsiung Municipal Wu-Fu Junior High School". Tituly obhájili obe domáce družstvá Čínskeho Tchaj-peja, keď vo finálových zápasoch zvíťazili nad družstvami Singapuru. Pre obe družstvá Singapuru to boli ich prvé účasti vo finále MS.
Účastníci.
Poznámka: Číslo v zátvorke udáva umiestnenie v medzinárodnom rebríčku FITB k júnu 2015.
Poznámka: Číslo v zátvorke udáva umiestnenie v medzinárodnom rebríčku FITB k júnu 2015.
Letucha indomalajská

Letucha indomalajská alebo letucha väčšia ("Galeopterus variegatus" alebo "Cynocephalus variegatus") je zvláštny nočný cicavec z čeľade letuchovitých.
Latinské názvy.
"Galeopterus variegatus", "Cynocephalus variegatus", "Galeopithecus natunae", "Galeopithecus tellonis", "Galeopithecus variegatus", "Galeopterus abbotti", "Galeopterus lautensis". 
Opis.
Letucha indomalajská má štíhle telo dosahujúce dĺžky približne 40 cm, z toho chvost tvorí často viac než polovicu. Hmotnosť je v rozmedzí 0,9 – 2 kg. Hlava je malá, má malé zaguľatené uši a tupý ňufák a veľké guľaté oči. V dolnej čeľusti majú zvláštne hrebienkovité rezáky. Jemná srsť má hnedo-šedú farbu so svetlejšími škvrnami na chrbte. Nápadná je takisto osrstená blana tiahnúca sa od krku cez končatiny až k chvostu slúžiaca ako padák umožňujúci letuche kĺzavý let medzi stromami až na vzdialenosť presahujúcu 100 m. Prsty sú opatrené ostrými pazúrikmi, vďaka ktorým sa udržia na kmeňoch a vetvách stromov.
Areál rozšírenia.
Štáty juhovýchodnej Ázie, vrátane Sundských ostrovov.
Potrava.
Letucha indomalajská je bylinožravá - žerie ovocie, mladé výhonky rastlín, púčiky i niektoré kvety.
Rozmnožovanie.
Letucha rodí veľmi malé a nevyvinuté mláďatá po 60 dňoch gravidity, podobne ako u vačkovcov. Prvých 6 mesiacov života mláďatá žijú na matkinom bruchu. Tá ich prenáša a chráni v akomsi vaku, ktorý vytvorí stočením chvostu a lietacej blany. Mláďatá rastú veľmi pomaly, až v dvoch alebo troch rokoch dorastú do plnej veľkosti.
Polerieka (Abramová)

Polerieka je pôvodne samostatná obec v okrese Turčianske Teplice, ktorá bola v roku 1951 pričlenená k obci Abramová.
História.
V roku 1310 Abraham Adamovič a Mikuláš Geyugeovič pred majstrom Dončom (Dyonis) zvolenským županom delia medzi seba Polerieku.
Obec sa prvýkrát spomína v roku 1361 ako "Paralaka", 1363 ako "Polereka" alebo "Proloka", 1534 ako "Poleryka" a 1543 ako "Polerieka".
V roku 2002 vznikol z iniciatívy Poľovníckeho združenia Ondrašová Náučný chodník Zniev s prírodovedným zameraním a so snahou priblížiť rozmanitosť miestnej fauny a flóry. Vedie z obce k zrúcaninám hradu Zniev, so zastávkami pri minerálnom prameni a na Ondrašovskej skale.
Obyvateľstvo.
Ešte na prelome 19. a 20. storočia v obci žilo sedemdesiat až sto obyvateľov, v 80. rokoch 20. storočia 29 obyvateľov. Najviac ich odišlo počas obdobia socializmu, hlavne do Martina a blízkych obcí. V roku 2006 žilo v Polerieke už len 12 obyvateľov.
Vývoj počtu obyvateľov od roku 1869 po 1970 vyjadruje nasledovný graf:
Pamätník na víchricu

Pamätník na víchricu vo Vysokých Tatrách je postavený v katastrálnom území osady Nový Smokovec, mesto Vysoké Tatry.
História.
Pamätník stojí na tomto mieste od roku 2005 a bol odovzdaný do užívania verejnosti, pri spomienke na 1. výročie ničivej víchrice. Má pripomínať víchricu z večera 19. novembra 2004, ktorá dosahovala rýchlosť okolo 160 km za hodinu. V dĺžke 50 až 60 kilometrov od Podbanského v Liptove až po Tatranskú Lomnicu na Spiši vyvrátila na ploche dvanásť až trinásťtisíc hektárov 2,5 až 3 milióny kubických metrov drevnej hmoty v šírke 2,5 až päť kilometrov.
Opis.
Pamätník má tvar kruhu, v strede ktorého stojí kovový strom. Jeho konáre sú pospájané oceľovými drôtmi. Na severnom okraji tohto priestranstva, oproti kovovému stromu, sú na žulových doskách, v dvoch radoch, umiestnené pamätné tabuľky darcov. Dosky svojou rôznou výškou, pripomínajú končiare Vysokých Tatier. Po obvode kruhu, v jeho južnej časti, sú nainštalované lavičky. Celý areál pamätníka je v noci osvetlený.
Prístupová cesta.
Zo železničnej stanice Starý Smokovec sa k pamätníku dostaneme chodníkom, ktorý vedie k stanici lanovky na Hrebienok. Je jasne viditeľný na ľavej strane chodníka, pred bývalým Domom služieb. Cesta k nemu trvá asi 2 minúty chôdze.
Majstrovstvá Európy v lakrose žien 2015

Majstrovstvá Európy v lakrose žien 2015 boli v poradí 10. majstrovstvá Európy v lakrose žien, ktoré organizuje Európska lakrosová federácia (ELF). Konali sa v Nymburku, v Česku od 6.15. augusta 2015, za účasti rekordných 17 tímov. Po troch podujatiach, kedy sa organizoval mužský aj ženský turnaj spolu, sa vzhľadom na rastúci počet družstiev rozhodlo o opätovnom oddelení oboch kategórií. Nováčikom turnaja bola pätica družstiev: Belgicko, Izrael, Nórsko, Španielsko a Taliansko. Česko bolo organizátorom európskeho šampionátu štvrtýkrát, predtým hostilo podujatie mužov v roku 1995, podujatie žien v 1998 a naposledy, spoločné podujatie pre obe kategórie, v roku 2008. Zápasy sa odohrali v Sportovní centrum Nymburk. Titul obhájilo , ktoré vo finálovom stretnutí zvíťazilo nad . 
Česko získalo právo organizovať tieto ME v apríli 2014, keď vyhralo hlasovanie ELF ( v prospech Česka) pred kandidatúrou Izraelu.
Timarchos

Timarchos ("Timarchos") môže byť:
Palm Springs (Kalifornia)

Palm Springs je mesto v štáte Kalifornia v USA. Nachádza sa približne 60 km východne od San Bernardina, 179 km východne od Los Angeles, 219 km severovýchodne od San Diega a 433 km západne od Phoenixu v Arizone.
Majstrovstvá sveta v netballe 2015

Majstrovstvá sveta v netballe 2015 boli v poradí 14. majstrovstvá sveta v netballe žien, ktoré sa organizujú každé štyri roky a ktoré organizuje Medzinárodná netballová federácia (INF). Konali sa od 7. – 16. augusta 2015 v Sydney, v Austrálii, za účasti 16 tímov. Titul obhájila domáca , ktorá vo finálovom zápase zvíťazila nad svojím tradičným finálovým súperom z . Austrália získala svoj jedenásty titul, z toho tretí v rade. Vo finálovom zápase padla rekordná návštevnosť na netball, keď do hľadísk Allphones Arena prišlo 16 849 divákov.
O dejisku MS 2015 rozhodol kongres INF (vtedy ešte ako IFNA) v marci 2011, keď v hlasovaní uprednostnil Sydney pred anglickým Manchesterom. Austrália bola organizátorom svetového šampionátu tretíkrát, predtým hostila toto podujatie v rokoch 1967 (v Perthe) a 1991 (v Sydney). Zápasy sa odohrali v 2 dejiskách: Allphones Arena a Netball Central Sydney (nachádza sa v Sydney Olympic Park). 
Kvalifikácia.
Top 5 najlepšie umiestnených tímov z MS 2011 a hostiteľ postupovali priamo. Ostatných 10 miest si museli tímy vybojovať v piatich regionálnych kvalifikáciách, po dve z každého kontinentu.
Nasadenie do skupín.
Družstvá sa do skupín nežrebovali, boli nasadené podľa poradia v aktuálnom svetovom rebríčku, pričom platilo pravidlo, že v skupine nesmeli byť viac ako 2 družstvá z jedného kontinentu.
Pozn: V zátvorke je uvedené umiestnenie vo svetovom rebríčku INF k júlu 2015.
Alice Brady

Alice Brady, rodným menom Mary Rose Brady (* 2. november 1892, New York, New York, USA† 28. október 1939, tamže) bola americká herečka. 
Narodila sa v New Yorku ako dcéra divadelného producenta Williama A. Bradyho. Svoju hereckú kariéru začala v období nemých filmov a postupne prešla do éry zvukového filmu. Prvýkrát sa dostala na divadelné dosky už v 14 rokoch a v 18 rokoch sa objavila v prvej divadelnej hre. Za svoju viac ako dvadsaťročnú hereckú kariéru nakrútila cez 80 filmov, medzi ktoré patrí napríklad "My Man Godfrey" (1936) či "In Old Chicago" (1938), za ktoré získala Oscara za najlepšiu herečku vo vedľajšej úlohe
Zomrela v roku 1939 na rakovinu.
Letisko Bena Guriona

Letisko Bena Guriona (, (IATA: TLV, ICAO: LLBG), tiež známe pod svojim hebrejským akronymom Natbag (), je najväčšie a najvyťaženejšie medzinárodné letisko v Izraeli, ktoré v roku 2007 odbavilo 10,5 milióna cestujúcich. Po založení a počas britského mandátu bolo známe ako Wilhelmovo letisko, v rokoch 1948 až 1973 potom ako Lodské letisko alebo letisko Lod. Roku 1973 bolo na počesť prvého izraelského premiéra Davida Ben Guriona premenované na Letisko Bena Guriona.
Letisko sa nachádza neďaleko mesta Lod, 15 kilometrov juhovýchodne od Tel Avivu. Je spravované vládnou organizáciou Izraelská správa letísk, ktorá spravuje všetky civilné verejná letiská a hraničné priechody.
Letisko Bena Guriona je domovským letiskom aeroliniek El Al, Israir Airlines, Arki Israel Airlines a Sun d'Or. Terminál č.3 je v súčasnosti využívaný pre medzinárodné lety a terminál č.1 je využívaný pre vnútroštátne lety, rovnako ako pre charterové a nízkonákladové lety v letných mesiacoch. Letisko má tri runway a je využívané pre komerčné, súkromné ​​aj vojenské účely.
Letisko sa nachádza v blízkosti hlavnej izraelskej diaľnice č. 1 a diaľnice č. 40. Je dostupné osobnou automobilovou aj autobusovou dopravou. Pri letiskovej budove je státie taxi. V areáli letiska stojí od začiatku 21. storočia aj železničná stanica Letisko Bena Guriona, prechádza tadiaľ aj rýchlostná železničná trať Tel Aviv – Modi'in.
Letisko Bena Guriona je pokladané za jedno z najbezpečnejších letísk na svete. Bezpečnostné zložky tu zahrňujú ako príslušníkov polície, tak vojakov Izraelských obranných síl (IOS). Letisková stráž je uniformovaná aj v civilnom oblečení, aby sa zvýšila bezpečnosť cestujúcich a zabránilo sa tak možným útokom. Letisko bolo mnohokrát cieľom teroristických útokov, napr. v roku 1972, ale nikdy nedošlo k úspešnému únosu lietadla.
Tatum O’Nealová

Tatum O’Nealová (* 5. november 1963, Los Angeles, Kalifornia, USA) je americká herečka.
Filmovú kariéru začala ako desaťročná po boku svojho otca Ryana O’Neala vo filme "Papierový mesiac". Za túto rolu získala Oscara za najlepšiu herečku vo vedľajšej úlohe 2. apríla 1974, čím sa stala najmladším nositeľom Oscara.
Ako detská herečka potom hrala aj vo filmoch "The Bad News Bears", "Nickelodeon" (oba 1976), alebo "International Velvet" (1978). Neskôr hrala napríklad vo filmoch "Basquiat" (1996), "Správna päťka" (2008) alebo "The Runaways" (2010).
V roku 1984, po presťahovaní sa do Central Park West, začal jej vzťah s tenistom Johnom McEnroeom. Zosobášili sa v roku 1986. Narodili sa im tri deti – Kevin (* 1986), Sean (* 1987) a Emily (* 1991). Odlúčili sa v novembri 1992 a rozviedli v roku 1994. Po rozvode mala problémy s drogami a stala sa závislou na heroíne. McEnroe preto získal v roku 1998 deti do svojej starostlivosti.
Cali

Cali, celým názvom Santiago de Cali, je s takmer dva a pol milónmi obyvateľov tretím najväčším mestom Kolumbie. Leží v západnej časti krajiny, asi 100 km od tichomorského pobrežia a je hlavným mestom departementu Valle del Cauca. Mesto založil v roku 1536 Sebastián de Belalcázar. Nachádza sa v pohorí Farallones de Cali v nadmorskej výške 
Historické centrum Cali oplýva množstvom architektonických pamiatok, napríklad historickými kostolmi sv. Františka a Ermita. Dominantou mesta je mrakodrap "Torre del Cali" z roku 1984, vysoký vrátane antény 211 metrov. Cali je známe svojimi tančiarňami, kde se tancuje salsa. V decembri sa každoročne koná festival "Feria de Cali". Cali má množstvo vysokých škôl, najdôležitejšia je verejná vysoká škola "Universidad del Valle".
Problémom mesta je vysoká kriminalita. Operuje tu drogový "Cali kartel" i mestská guerilla. V roku 2011 došlo na katastri mesta k 1 870 vraždám, čo činí z Cali jedno z nejnebezpečnejších miest na svete.
Šport.
Cali býva v Kolumbii nazývané hlavným mestom športu. Sídlia tu dva tradičné prvoligové futbalové kluby América de Cali a Deportivo Cali, na tunajšom štadióne sa konali Panamerické hry v roku 1971 a Svetové hry 2013. Mesto taktiež hostilo Majstrovstvá sveta v plaveckých športoch 1975, Majstrovstvá sveta v cyklistike 2014, Majstrovstvá Južnej Ameriky CSFS vo futsale 2014, Majstrovstvá Strednej Ameriky a Karibiku v softbale mužov 2014 či Majstrovstvá sveta v podhladinovom ragby 2015. Hrali se tu tiež niektoré zápasy Majstrovstiev sveta v basketbale mužov 1982 a Majstrovstiev sveta vo futbale hráčov do 20 rokov 2011.
Paul Grimault

Paul Grimault (* 23. marec 1905, Neuilly-sur-Seine, Francúzsko – † 29. marec 1994, Le Mesnil-Saint-Denis) bol francúzsky animátor a režisér.
Medzi jeho najvýznamnejšie filmové diela patria "Le Roi et l'oiseau" z roku 1980, alebo krátkometrážne snímky "Le Petit Soldat" a "La flûte magique". Viacero jeho krátkych animovaných príbehov bolo v roku 1988 skompilovaných v celovečernom – čiastočne hranom, čiastočne animovanom – filme "La Table tournante".
Josiane Balasko

Josiane Balasko, rodným menom Josiane Balašković (* 15. apríl 1950, Paríž, Francúzsko) je francúzska herečka a režisérka. 
Svoju prvú úlohu dostala v roku 1973 vo filme "L'Agression" režiséra Franka Cassentiho. V roku 1990 bola za svoju rolu vo filme "Trop belle pour toi " nominovaná na Césara pre najlepšiu herečku; nominácia sa opakovala v roku 1994 za rolu vo filme "Tout le monde n'a pas eu la chance d'avoir des parents communistes " a znova o desať rokov neskôr za film "Cette femme-là ". V roku 2000 získala "Čestného Césara". 
Jej manželom bol sochár Philippe Berry a neskôr herec George Aguilar.
Robert Donat

Robert Donat (* 18. marec 1905, Manchester, Spojené kráľovstvo† 9. jún 1958, Londýn) bol britský herec. 
V roku 1939 získal Oscara za najlepší mužský herecký výkon v hlavnej úlohe vo filme "Goodbye, Mr. Chips", romantickej dráme, v ktorej bola jeho partnerkou Greer Garsonová. Už rok predtým bol na Oscara nominovaný za film "The Citadel". Obe snímky boli britské, v Hollywoode hral skôr výnimočne (napr. V Hitchcockovom trileri "The 39 Steps" z roku 1935, alebo v "The Inn of the Sixth Happiness" z roku 1958, čo bol jeho úplne posledný film.
Mar del Plata

Mar del Plata je mesto v Argentíne nachádzajúce sa v provincii Buenos Aires. Leží asi 400 km južne od hlavného mesta Argentíny Buenos Aires. Pri sčítaní ľudu v roku 2010 malo mesto 593 337 obyvateľov. V metropolitnej oblasti Mar del Plata žije v súčasnosti až 620 400 ľudí. Mesto patrí medzi najväčšie tak v Argentíne, ako i v provincii Buenos Aires. Mar del Plata bolo založené v roku 1874.
Ide o významný rybársky prístav na atlantickom pobreží. Meno "Mar del Plata" znamená "La Platské more" alebo "More priliehajúce k La Platskej oblasti". Ide o najvýznamnejšie argentínské letovisko, každoročne sa tu rekreuje zhruba 6 miliónov turistov. Nachádza sa tu kolónia uškatcov hrivnatých.
Gelón zo Sparty

Gelón "Gelón") bol v roku 604 pred Kr. olympijský víťaz v behu na jedno stadion.
Gelóna zo Sparty na 44. olympijských hrách korunovali olivovým vencom za víťazstvo v behu na jedno stadion. V Olympii sa beh na jedno stadion (192,27 metra) ako súťažná disciplína zaviedol už na počiatku hier, t. j. v roku 776 pred Kr. a zostal jedinou do roku 720 pred Kr., keď do programu hier zaradili aj beh na dve stadiá. Beh na jedno stadion sa ale po zaradení ďalších disciplín vždy považoval za hlavné preteky, menom jeho víťaza sa označovala celá olympiáda.
Palm Springs

Palm Springs môže byť:
Majstrovstvá Európy v pozemnom hokeji 2015

Majstrovstvá Európy v pozemnom hokeji 2015 boli v poradí 15. majstrovstvá Európy v pozemnom hokeji mužov a žien. Toto najvyššie kontinentálne podujatie v roku 2015 v pozemnom hokeji organizovala Európska federácia pozemného hokeja (EHF). Konalo sa od 21.30. augusta 2015 v Londýne, v Anglicku, za účasti 8 mužských a 8 ženských tímov. V mužskej kategórii získalo titul po 8 rokoch, keď vo finálovom stretnutí zvíťazilo nad obhajcom titulu z . Bronzové sa stalo iba siedmou krajinou, ktorá získala medailu. U žien zvíťazilo po 24 rokoch domáce , ktoré vo finále vyhralo nad .
Tieto majstrovstvá zároveň slúžili ako kvalifikácia európskych družstiev na Letné olympijské hry 2016, ktoré hostí Rio de Janeiro. Kvalifikovali sa na ne iba víťazné družstvá z oboch kategórií. Prvých 6 družstiev sa predstaví aj na ďalších ME v roku 2017, posledné 2 družstvá zostúpili do II. divízie. 
Organizátor.
Rozhodnutie o pridelení organizovania týchto ME Londýnu padlo v maci 2012 na zasadnutí správnej rady EHF v Bratislava. Anglicko organizuje európsky šampionát tretíkrát, keď predtým hostilo ženský turnaj v roku 1984 (v Londýne) a spoločný turnaj v roku 2007 (v Manchesteri). Všetky zápasy sa odohrajú na štadióne Lee Valley Hockey and Tennis Centre s kapacitou 3 000 miest, ktorý sa nachádza v Queen Elizabeth Olympic Park. Pôvodne plánovaný štadiónRiverbank Arena, bol po LOH 2012 demontovaný a z jeho tribún poskladaný nový štadión Lee Valley Hockey and Tennis Centre. 
Kvalifikované družstvá.
 Číslo udáva umiestnenie v medzinárodnom rebríčku FIH k júlu 2015.
 Číslo udáva umiestnenie v medzinárodnom rebríčku FIH k júlu 2015.
Pohár FAČR

Pohár FAČR, od júna 2015 podľa sponzora nazvaný "MOL Cup", je česká futbalová súťaž zastávajúca funkciu národného pohára. V tejto súťaži sa uplatňuje vyraďovací systém. 
Súťaž bola založená v roku 1993 a priamo naviazala na Český pohár, ktorý sa ako súčasť československého pohárov konal od roku 1969. Usporiadateľom je Futbalová asociácia Českej republiky.
Víťaz poháru sa kvalifikuje do tretieho predkola európskej ligy UEFA a Českého Superpoháru.
Najúspešnejším klubom je AC Sparta Praha, ktorá od roku 1993 vyhrala celkom šesťkrát.
Cesta I. triedy 17 (Slovensko)

Cesta I. triedy 17 ("I/17") je cesta I. triedy vedúca v trase (Miskolc-) Milhosť, št. hr. - Košice. Cesta vznikla rozdelením cesty I/68 na tri samostatné cesty. Oproti pôvodnej trase I/68 má opačný smer staničenia, t.j. z juhu na sever.